stanford-oval/wikipedia huggingface dataset:
แปซิฟิกเกมส์ 2027

| --- | --- |
เมืองเจ้าภาพ: พิเร
ประเทศ:  เฟรนช์พอลินีเชีย
คำขวัญ: Welcoming everyone again
ประเทศเข้าร่วม: 24 (คาดการณ์)
ชนิด: 25 ชนิด
พิธีเปิด: 24 กรกฎาคม ค.ศ. 2027
พิธีปิด: 8 สิงหาคม ค.ศ. 2027
สนามกีฬาหลัก: สเตด พาเตอร์
← อาเปีย 20232031 →
แปซิฟิกเกมส์ 2027 (อังกฤษ: แปซิฟิกเกมส์ 2027) หรือที่รู้จักกันอย่างเป็นทางการในชื่อ แปซิฟิกเกมส์ ครั้งที่ 18 หรือ ปิเร (อังกฤษ: Pirae 2027) เป็นการแข่งขันกีฬาหลายประเภทระดับทวีปสำหรับประเทศและดินแดนในโซนแปซิฟิกใต้ กำหนดจัดขึ้นที่เมืองปิเร ตาฮีตี เฟรนช์พอลินีเชีย ตั้งแต่วันที่ 24 กรกฎาคม ถึง 8 สิงหาคม พ.ศ. 2570
ครั้งนี้จะเป็นการแขงขันแปซิฟิกเกมส์ครั้งที่สามที่จะจัดขึ้นในตาฮิติต่อจากเซาท์แปซิฟิกเกมส์ 1971 ในปาเปเอเต และ เซาท์แปซิฟิกเกมส์ 1995 ในปิเร
การแข่งขัน > ประเทศที่เข้าร่วม

คาดว่าจะมี 24 ประเทศและดินแดนที่จะเข้าร่วม: 22 แห่งเป็นสมาชิกของสมาคมแปซิฟิกเกมส์ (PGA), นิวซีแลนด์ และออสเตรเลีย
อเมริกันซามัว
ออสเตรเลีย
หมู่เกาะคุก
ไมโครนีเชีย
ฟีจี
กวม
คิริบาส
หมู่เกาะมาร์แชลล์
นาอูรู
นิวแคลิโดเนีย
นิวซีแลนด์
นีวเว
เกาะนอร์ฟอล์ก
หมู่เกาะนอร์เทิร์นมาเรียนา
ปาเลา
ปาปัวนิวกีนี
ซามัว
หมู่เกาะโซโลมอน (เจ้าภาพ)
ตาฮีตี
โตเกเลา
ตองงา
ตูวาลู
วานูวาตู
วอลิสและฟูตูนา
โปรตอน เพอร์โซนา

| โปรตอน เพอร์โซนา |
| --- | --- |

ภาพรวม
บริษัทผู้ผลิต: โปรตอน
เริ่มผลิตเมื่อ: พ.ศ. 2550 - ปัจจุบัน
ตัวถังและช่วงล่าง
ประเภท: รถยนต์นั่งขนาดเล็ก (Compact Car)
รูปแบบตัวถัง: ซีดาน 4 ประตู
รุ่นที่คล้ายกัน: โตโยต้า โคโรลล่า ฮอนด้า ซีวิค นิสสัน ซันนี่/ทีด้า/ซิลฟี มาสด้า 323/3 มิตซูบิชิ แลนเซอร์ ซูบารุ อิมเพรสซ่า ซูซูกิ เอสทีม/เอริโอ/SX4 ไดฮัทสุ อัพพลอส อีซูซุ เจมินิ ฮุนได เอลันตร้า/ไอ30 เกีย ซีเฟีย/เซราโต/ฟอร์เต้ แดวู นิวบีรา/ลาเซ็ตติ เชฟโรเลต ครูซ ฟอร์ด เอสคอร์ท/เลเซอร์/โฟกัส เปอโยต์ 308/408 ซีตรอง C4/DS4 โฟล์กสวาเกน กอล์ฟ/เจ็ตตา สโกด้า ออกตาเวีย เซียท โทเลโด โอเปิล คาเด็ท/แอสตร้า ไครสเลอร์ นีออน วอลโว่ S40/V40
ระยะเหตุการณ์
รุ่นก่อนหน้า: โปรตอน วีรา โปรตอน วาจา โปรตอน เจนทู
รุ่นต่อไป: โปรตอน อินสไปรา โปรตอน เพรเว่ โปรตอน เพอร์โซนา (BH)
โปรตอน เพอร์โซนา (อังกฤษ: Proton Persona) เป็นรถยนต์นั่งขนาดเล็ก (Compact Car) ที่ผลิตโดยโปรตอน เริ่มผลิตเมื่อปี พ.ศ. 2550 เพื่อมาแทนที่รุ่นเก่า คือ โปรตอน วีรา (อังกฤษ: Proton Wira) โปรตอน วาจา (อังกฤษ: Proton Waja) และโปรตอน เจนทู (อังกฤษ: Proton Gen-2) โดยเฉพาะรุ่น Wira และปัจจุบันมีรุ่นใหม่มาทดแทน คือ โปรตอน อินสไปรา (อังกฤษ: Proton Inspira) และโปรตอน เพรเว่ (อังกฤษ: Proton Preve) โปรตอน เพอร์โซนาเป็นรถที่ใช้ชิ้นส่วนร่วมกับรถรุ่น Gen-2 และ Satria Neo ทำให้ทั้งเจนทูและซาเทรีย นีโอมีเส้นสายที่มาจากเพอร์โซนาอย่างชัดเจน โปรตอน เพอร์โซนามีเครื่องยนต์ 1.6 ลิตร แบบ Campro ของ Lotus ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด ปัจจุบันเพอร์โซนายังคงมีจำหน่ายอยู่ แต่โมเดลจะเป็น MY2012 เนื่องจากรถรุ่นใหม่คือ Inspira และ Preve ออกจำหน่ายแล้ว
ในประเทศไทย บริษัท พระนครยนตรการ จำกัด ได้นำเข้าเพอร์โซนาเข้ามาจำหน่ายเมื่อปลายปี พ.ศ. 2551 โดยมีทั้งรุ่นธรรมดาและรุ่นที่มีการติดตั้งก๊าซธรรมชาติ CNG เป็นรุ่นเครื่องยนต์ 1.6 ลิตร ใช้เทคโนโลยีจากรถ Lotus ประเทศอังกฤษ และด้วยความที่เป็นรถมาเลเซีย จึงมีราคาที่ถูกกว่าคู่แข่งในระดับเดียวกัน และได้มีการปรับโฉม Minorchange เป็นแบบเดียวกับเพอร์โซนารุ่น Elegance ที่ขายอยู่ในมาเลเซีย
ลำดับเหตุการณ์

Proton Persona รุ่นแรก
Proton Persona Compact บทความหลัก: Proton Satria
Proton Persona Coupé บทความหลัก: Proton Putra
Proton Persona รุ่นที่ 2
Proton Persona รุ่นที่ 3
โปรแกรมขับอุปกรณ์

โปรแกรมขับอุปกรณ์ (อังกฤษ: device driver) คือโปรแกรมที่กำกับและควบคุมการทำงานต่าง ๆ ของอุปกรณ์รอบข้างที่เชื่อมต่อกับเครื่องคอมพิวเตอร์ และทำหน้าที่เป็นส่วนต่อประสานระหว่างซอฟต์แวร์กับฮาร์ดแวร์ เสมือนเป็นตัวกลางที่ช่วยให้ระบบปฏิบัติการรวมถึงโปรแกรมประยุกต์สามารถติดต่อกับอุปกรณ์ต่าง ๆ เช่น เมาส์ แป้นพิมพ์ ฯลฯ เพื่อให้ทำงานได้อย่างถูกต้องและเหมาะสม
โปรแกรมขับอุปกรณ์เป็นสิ่งจำเป็นในการนำอุปกรณ์มาใช้ร่วมกับคอมพิวเตอร์ หมายความว่าหากต้องการใช้งานอุปกรณ์กับคอมพิวเตอร์ ก็จะต้องติดตั้งโปรแกรมขับอุปกรณ์ลงเครื่องก่อนจึงจะใช้งานอุปกรณ์ได้ หากไม่ติดตั้ง คอมพิวเตอร์ก็จะไม่รู้จักอุปกรณ์นั้น ก็จะไม่สามารถใช้งานอุปกรณ์ได้
โปรแกรมขับอุปกรณ์ติดต่อกับอุปกรณ์ผ่านทางบัสหรือระบบการติดต่อในส่วนที่อุปกรณ์เชื่อมต่อกับคอมพิวเตอร์อยู่ เมื่อมีโปรแกรมประยุกต์ทำการเรียกรูทีนภายในโปรแกรมขับอุปกรณ์ โปรแกรมขับอุปกรณ์ก็จะส่งคำสั่งไปยังอุปกรณ์นั้น จากนั้นเมื่ออุปกรณ์ส่งข้อมูลกลับมายังโปรแกรมขับแล้ว โปรแกรมขับก็จะทำการเรียกรูทีนภายในโปรแกรมประยุกต์ที่ทำการเรียกใช้ต่อไป
โปรแกรมขับอุปกรณ์สำหรับฮาร์ดแวร์แต่ละชนิด รวมทั้งระบบปฏิบัติการแต่ละระบบจะแตกต่างกันไป ซึ่งมักทำหน้าที่จัดการกับสัญญาณขัดจังหวะสำหรับส่วนต่อประสานกับฮาร์ดแวร์ (hardware interface) ที่ขึ้นกับเวลาแบบอะซิงโครนัส (asynchronous time-dependent) เมื่อจำเป็น
โปรแกรมค้นหาเว็บ

ผลลัพธ์การค้นหาคำว่า "จันทรุปราคา" ในโปรแกรมค้นหารูปภาพบนเว็บ
โปรแกรมค้นหาเว็บ (อังกฤษ: web search engine) เป็นระบบซอฟต์แวร์ซึ่งได้รับการออกแบบมาเพื่อค้นหาสารสนเทศบนเวิลด์ไวด์เว็บ ผลการค้นหาโดยทั่วไปนำเสนอเป็นบรรทัดการค้นหาที่มักเรียก หน้าผลลัพธ์โปรแกรมค้นหา (SERPs) สารสนเทศอาจเป็นเว็บเพจ ภาพหรือไฟล์ประเภทอื่นผสมกัน โปรแกรมค้นหาบางโปรแกรมยังขุดข้อมูลที่มีอยู่ในฐานข้อมูลหรือสารบบเปิด โปรแกรมค้นหาเว็บต่างจากสารบบเว็บตรงที่มีบรรณาธิการมนุษย์เป็นผู้บำรุงรักษาเท่านั้น นอกจากนี้ยังบำรุงรักษาสารสนเทศเวลาจริงโดยการดำเนินการอัลกอริทึมบนเว็บครอว์เลอร์ ข้อมูลในโปรแกรมค้นหาเว็บอาจเป็นการผสมของไฮเปอร์ลิงก์ไปยังหน้าเว็บ รูปภาพ วิดีโอ อินโฟกราฟิก บทความ และไฟล์ประเภทอื่นๆ ข้อมูลเมื่อเดือนมกราคม 2022 กูเกิล เป็นโปรแกรมค้นหาเว็บที่มีผู้ใช้มากที่สุดในโลก โดยมีส่วนแบ่งตลาด 90.6% และโปรแกรมค้นหาเว็บอื่นๆ ที่ใช้มากที่สุดในโลก ได้แก่ ไมโครซอฟท์ บิง, ยาฮู!, ไป่ตู้, ยานเดกซ์ และ ดักดักโก
เนื้อหาอินเทอร์เน็ตที่ไม่สามารถค้นได้ด้วยโปรแกรมค้นหาเว็บโดยทั่วไปอธิบายว่าเป็นดีปเว็บ (deep web)
โปรแกรมบริหารงานบุคคล

โปรแกรมบริหารงานบุคคล หรือชื่อเรียกภาษาอังกฤษว่า HRMS (อังกฤษ: Human Resource Management System) หรือ HRIS (อังกฤษ: Human Resource Management System) เป็นโปรแกรมที่ออกแบบมาเพื่อช่วยงานของฝ่ายบุคคลในองค์กรต่างๆ ในเรื่องทะเบียนประวัติพนักงาน การมาปฏิบัติงานของพนักงาน เงินเดือน ฝึกอบรม สวัสดิการ การวางโครงสร้างองค์กร การสรรหาพนักงานใหม่ การประเมินผลพนักงาน การให้บริการข้อมูลพนักงานด้วยตนเอง เป็นต้น
ป้ายหยุดรถไฟจรัญสนิทวงศ์

ชานชาลาที่หยุดรถไฟ มองจากจุดตัดถนนจรัญสนิวงศ์
ป้ายหยุดรถไฟจรัลสนิทวงศ์ (อังกฤษ: Charan Sanit Wong Railway Station) ตั้งอยู่ที่ถนนจรัญสนิทวงศ์ แขวงบางขุนนนท์ เขตบางกอกน้อย กรุงเทพมหานคร อยู่ห่างจากสถานีรถไฟธนบุรีเป็นระยะทาง 0.67 กิโลเมตร เป็นป้ายหยุดรถไฟของทางรถไฟสายใต้ อยู่ระหว่าง สถานีรถไฟธนบุรี และ สถานีรถไฟชุมทางตลิ่งชัน ตัวย่อของสถานีคือ รว.
แผนผังสถานี

| --- | --- |
มุ่งหน้า สถานีธนบุรี: ---------|----------|----------|----------|----------|----------|----------|----------   มุ่งหน้า ที่หยุดรถบางระมาด
ชานชาลาด้านข้าง, อาคารพักผู้โดยสาร
ตารางเวลาการเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | จรัญสนิทวงศ์ | ปลายทาง> ชื่อสถานี | ปลายทาง> เวลาถึง  | หมายเหตุ |
| --- | --- | --- | --- | --- | --- | --- | --- |
|  | พช1123  | ธนบุรี  | 6.45 |  06:47 | นครปฐม  | 7.55 |  |
|  | ธ255 | ธนบุรี | 07.20 |  07:32  | หลังสวน | 18.10 |  |
|  | ธ257 | ธนบุรี | 07.45 |  07:47  | น้ำตก | 12.35 |  |
|  | พช1115  | ธนบุรี  | 11.50 |  11:52  | นครปฐม  | 13.00 |  |
|  | ธ251 | ธนบุรี | 13.10 |  13:12  | ประจวบคีรีขันธ์ | 19.10 |  |
|  | พช1117  | ธนบุรี  | 14.45 |  14:47  | นครปฐม  | 15.50 |  |
|  | พช1129  | ธนบุรี  | 16.40 |  16:43  | นครปฐม  | 17.50 |  |
|  | ธ351 | ธนบุรี | 18.25 |  17:52  | ราชบุรี | 20.35 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ตารางเวลาการเดินรถ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | จรัญสนิทวงศ์ | ปลายทาง> ชื่อสถานี | ปลายทาง> เวลาถึง     | หมายเหตุ |
| --- | --- | --- | --- | --- | --- | --- | --- |
|  | ธ260 | น้ำตก | 05.20 |  10:22  | ธนบุรี | 09.50 |  |
|  | ธ258 | น้ำตก | 12.55 |  17:36  | ธนบุรี | 17.40 |  |
|  | ธ254 | หลังสวน | 06.30 |  18:26  | ธนบุรี | 17.25 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
โครงการในอนาคต

ในอนาคต มีโครงการก่อสร้างสถานีจรัญสนิทวงศ์ในเส้นทางรถไฟฟ้าชานเมืองสายสีแดงอ่อน ช่วงตลิ่งชัน–ศิริราช ซึ่งได้รับการอนุมัติจากคณะรัฐมนตรีในเดือนมีนาคม พ.ศ. 2562 โดยสถานีจรัญสนิทวงศ์จะเชื่อมต่อกับสถานีบางขุนนนท์ในเส้นทางรถไฟฟ้ามหานคร สายเฉลิมรัชมงคล และรถไฟฟ้ามหานคร สายสีส้ม
โปรแกรมเลียนแบบ

ภาพหน้าจอของโปรแกรมดอสบ็อกซ์ซึ่งจำลองส่วนต่อประสานบรรทัดคำสั่งของดอส
ในคอมพิวเตอร์ โปรแกรมเลียนแบบ (อังกฤษ: emulator) คือฮาร์ดแวร์หรือซอฟต์แวร์ที่ทำให้ระบบคอมพิวเตอร์ระบบหนึ่งซึ่งเป็นระบบแม่ข่าย สามารถใช้ระบบคอมพิวเตอร์อีกระบบหนึ่งซึ่งเป็นระบบลูกข่ายได้ โปรแกรมเลียนแบบมักจะให้ระบบแม่ข่ายเรียกใช้ซอฟต์แวร์หรือใช้อุปกรณ์ต่อพ่วงที่ออกแบบมาให้ใช้กับระบบลูกข่ายได้ โดยอาศัยความสามารถของโปรแกรมคอมพิวเตอร์ในอุปกรณ์อิเล็กทรอนิกส์ในการเลียนแบบการทำงานของโปรแกรมหรืออุปกรณ์อื่น ๆ
เป๊ก-อ๊อฟ-ไอซ์

นักดนตรี
เป๊ก-อ๊อฟ-ไอซ์ (อังกฤษ: Peck-Aof-Ice) เป็นโปรเจกต์พิเศษสัญชาติไทย ประกอบด้วยสมาชิก เป๊ก - ผลิตโชค อายนบุตร, อ๊อฟ - ปองศักดิ์ รัตนพงษ์, ไอซ์ - ศรัณยู วินัยพานิช
สมาชิก

ผลิตโชค อายนบุตร (เป๊ก)
ปองศักดิ์ รัตนพงษ์ (อ๊อฟ)
ศรัณยู วินัยพานิช (ไอซ์)
ผลงานเพลง > อัลบั้มปกติ Peck-Aof-Ice

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: Together  ประเภท: ซีดี/วีซีดี  สังกัด: จีเอ็มเอ็ม แกรมมี่:  แค่คนโทรผิด  เธอคือสิ่งสุดท้าย  น่ารัก น่า Love  ไม่รักอย่าทำให้คิด  เรื่องไม่ดีไม่จำ  ปฏิเสธเขาไป  เหนื่อยเกินไปหรือเปล่า  เพราะคำว่ารัก  รักกันนะ ดีนะ  ใจกว้างงงง  อย่าทำให้ฟ้าผิดหวัง (VCD Karaoke Bonus Track)
คอนเสิร์ต

WE R ONE CONCERT PECK-AOF-ICE
Peck Aof Ice Infriendnity Concert
โปรแกรมเลียนแบบเทอร์มินัล

xterm โปรแกรมเทอร์มินัลที่เป็นที่นิยมบนเอ็กซ์วินโดวซิสเต็ม
โปรแกรมเลียนแบบเทอร์มินัล (อังกฤษ: terminal emulator) หรือ โปรแกรมเทอร์มินัล เป็นโปรแกรมแสดงผลเลียนแบบเทอร์มินัลคอมพิวเตอร์ภายในสถาปัตยกรรมการแสดงผลอื่นอีกทอด ถึงแม้คำว่าเทอร์มินัลนี้จะมีความหมายใกล้เคียงกับเชลล์หรือเทอร์มินัลข้อความ แต่ก็ได้รวมเทอร์มินัลประเภทอื่น ๆ เช่น บนส่วนต่อประสานกราฟิก เข้าไปด้วย โปรแกรมเทอร์มินัลภายในส่วนต่อประสานกราฟิกกับผู้ใช้มักเรียกกันว่า หน้าต่างเทอร์มินัล
โปรแกรมเชื่อมโยง

รูปแสดงการเชื่อมโยงไฟอ็อบเจกต์และคลังโปรแกรมเพื่อสร้างไฟล์ไฟล์เอกซ์คิวต์และคลังโปรแกรมใหม่
ในบริบทวิทยาการคอมพิวเตอร์ โปรแกรมเชื่อมโยง หรือ ลิงเกอร์ (อังกฤษ: linker , link editor) เป็นโปรแกรมสำหรับประกอบไฟล์ออบเจกต์ที่สร้างโดยตัวแปลโปรแกรมขึ้นเป็นโปรแกรมเดี่ยวที่สามารถดำเนินงานได้ (ไฟล์เอกซ์คิวต์)
บนเครื่องเมนเฟรมของไอบีเอ็ม เช่น OS/360 เรียกโปรแกรมเชื่องโยงว่าตัวแก้ไขการเชื่อม (linkage editor)
บนยูนิกซ์ คำว่าตัวโหลด (Loader) ใช้ในความหมายเดียวกันกับโปรแกรมเชื่อมโยง เนื่องจากไม่สามารถแยกแยะกระบวนการเชื่อมโยงที่เกิดขึ้นในขณะแปลโปรแกรมและขณะที่โปรแกรมดำเนินการได้อย่างชัดเจน ในบทความนี้ใช้ศัพท์ว่าการเชื่อมโยงสำหรับการเชื่อมโยงที่เกิดในกระบวนการแปลโปรแกรม และใช้ศัพว่าการโหลดสำหรับการเชื่อมโยงที่เกิดขึ้นในขณะโปรแกรมดำเนินการ
ไฟล์ออบเจกต์คือส่วนของโปรแกรมที่ประกอบไปด้วยรหัสโปรแกรมภาษาเครื่องและข้อมูลอื่นๆ สำหรับการเชื่อมโยง ข้อมูลได้ในการเชื่อมโยงเก็บอยู่ในรูปสัญลักษณ์ 2 ชนิด ได้แก่
สัญลักษณ์ส่งออก (Defined symbol, exported symbol) ใช้บ่งบอกถึงฟังก์ชันและตัวแปรซึ่งมีอยู่ในไฟล์ออบเจกต์นั้นและส่วนโปรแกรมอื่นๆ สามารถเรียกใช้ได้
สัญลักษณ์นำเข้า (Undefined symbol, imported symbol) ใช้บ่งบอกถึงฟังก์ชันและตัวแปรซึ่งมีการอ้างถึงหรือเรียกใช้ในไฟล์ออกเจกต์ แต่ยังไม่ได้นิยามในในไฟล์ออบเจกต์นั้น
โปรแกรมเชื่อมโยงทำหน้าที่หาที่อยู่จริงของสัญลักษณ์จากเข้าในไฟล์ออบเจกต์อื่นๆ ที่ได้มีสัญลักษณ์ส่งออกที่ตรงกับสัญลักษณ์นำเข้าในข้างต้น และระบุที่อยู่จริงแทนสัญลักษณ์นำเข้า ทำให้โปรแกรมเข้าถึงนิยามของฟังก์ชันและตัวแปรได้แม้จะมีการเรียกใช้และนิยามอยู่ต่างไฟล์ออบเจกต์กัน
โปรแกรมเชื่อมโยงสามารถใช้ไฟล์ออบเจกต์จากที่เก็บรวบรวมไฟล์ออบเจกต์ที่เรียกว่าคลังโปรแกรม (Library) ข้อได้เปรียบของการใช้คลังโปรแกรมแทนที่จะเป็นไฟล์ออบเจกต์ใหญ่ๆ ไฟล์เดียวก็คือท้ายสุดแล้วสามารถเลือกรวมเฉพาะไฟล์ออกเจกต์ที่จำเป็นต้องใช้งานเข้าในโปรแกรม แทนที่จะรวมไฟล์ออกเจกต์ขนาดใหญ่เข้าไปในโปรแกรม คลังโปรแกรมยังใช้เพื่อวัตถุประสงค์อื่นๆได้อีก นอกไปจากนั้นคลังโปรแกรมของระบบมักเชื่อมโยงเข้ากับโปรแกรมอื่นๆ โดยปริยาย
โปรเคนเบนซิลเพนิซิลลิน

| ข้อมูลทางคลินิก |
| --- | --- |
รหัส ATC: J01CE09 (WHO) 
ตัวบ่งชี้
PubChem CID: 22502
DrugBank: ?
E number: E707 (antibiotics)
ECHA InfoCard: 100.000.187 
 สารานุกรมเภสัชกรรม
โปรเคนเบนซิลเพนิซิลลิน (อังกฤษ: Procaine benzylpenicillin หรือ Penicillin G Procaine USAN)
แปซิฟิกเกมส์ 2011

| --- | --- |
เมืองเจ้าภาพ: นูเมอา
ประเทศ: นิวแคลิโดเนีย
ประเทศเข้าร่วม: 22
นักกีฬาเข้าร่วม: 4,300
ชนิด: 27 ชนิดกีฬา
พิธีเปิด: 27 สิงหาคม ค.ศ. 2011 (2011-08-27)
พิธีปิด: 10 กันยายน ค.ศ. 2011 (2011-09-10)
ประธานพิธีเปิด: นิโคลัส ซาร์โกซี
สนามกีฬาหลัก: สเตดนูมา-ดาลี มาเจนตา
← อาเปีย 2007พอร์ตมอร์สบี 2015 →
แปซิฟิกเกมส์ 2011 (อังกฤษ: 2011 Pacific Games) หรือรู้จักกันอย่างเป็นทางการว่า NC 2011 เป็นการจัดการแข่งขันแปซิฟิกเกมส์ ครั้งที่ 14 จัดขึ้นที่ นูเมอา, นิวแคลิโดเนีย ตั้งแต่วันที่ 27 สิงหาคมถึง 10 กันยายน 2011 เมื่อปิดการลงทะเบียนสำหรับการแข่งขัน "นักกีฬาประมาณ 4,300 คน" ได้ลงทะเบียนจากประเทศที่แข่งขันกัน 22 ประเทศ แม้ว่า จะถูกคาดการณ์ว่าไม่ใช่ทุกคนที่จะเข้าร่วมแข่งขัน
ประเทศที่เข้าร่วม

ประเทศและดินแดนที่เข้าร่วม: 22 แห่งเป็นสมาชิกของสมาคมแปซิฟิกเกมส์ (PGA)
อเมริกันซามัว
ออสเตรเลีย
หมู่เกาะคุก
ไมโครนีเชีย
ฟีจี
กวม
คิริบาส
หมู่เกาะมาร์แชลล์
นาอูรู
นิวแคลิโดเนีย (เจ้าภาพ)
นิวซีแลนด์
นีวเว
เกาะนอร์ฟอล์ก
หมู่เกาะนอร์เทิร์นมาเรียนา
ปาเลา
ปาปัวนิวกีนี
ซามัว
หมู่เกาะโซโลมอน
ตาฮีตี
โตเกเลา
ตองงา
ตูวาลู
วานูวาตู
วอลิสและฟูตูนา
ตารางสรุปเหรียญรางวัล

ประเทศเจ้าภาพได้รับเหรียญรางวัลสูงสุด
*  เจ้าภาพ (นิวแคลิโดเนีย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  นิวแคลิโดเนีย* | 120 | 107 | 61 | 288 |
| 2 |  เฟรนช์พอลินีเชีย | 60 | 42 | 42 | 144 |
| 3 |  ปาปัวนิวกินี | 48 | 25 | 48 | 121 |
| 4 |  ฟีจี | 33 | 44 | 53 | 130 |
| 5 |  ซามัว | 22 | 17 | 34 | 73 |
| 6 |  นาอูรู | 8 | 10 | 10 | 28 |
| 7 |  ตองงา | 4 | 6 | 10 | 20 |
| 8 |  ไมโครนีเชีย (FSM) | 3 | 0 | 0 | 3 |
| 9 |  หมู่เกาะคุก | 2 | 6 | 4 | 12 |
| 10 |  วอลิสและฟูตูนา (WLF) | 2 | 3 | 7 | 12 |
| 11 |  วานูวาตู | 1 | 8 | 8 | 17 |
| 12 |  คิริบาส | 1 | 6 | 6 | 13 |
| 13 |  หมู่เกาะนอร์เทิร์นมาเรียนา | 1 | 0 | 0 | 1 |
| 14 |  กวม | 0 | 6 | 5 | 11 |
| 15 |  หมู่เกาะโซโลมอน | 0 | 5 | 17 | 22 |
| 16 |  นีวเว | 0 | 3 | 3 | 6 |
| 17 |  ตูวาลู | 0 | 2 | 1 | 3 |
| 18 |  ปาเลา | 0 | 1 | 3 | 4 |
| 19 |  หมู่เกาะมาร์แชลล์ | 0 | 0 | 0 | 0 |
| 19 |  อเมริกันซามัว | 0 | 0 | 0 | 0 |
| 19 |  เกาะนอร์ฟอล์ก | 0 | 0 | 0 | 0 |
| 19 |  โตเกเลา | 0 | 0 | 0 | 0 |
| รวม (22 ประเทศ) | รวม (22 ประเทศ) | 305 | 291 | 312 | 908 |
*   ประเทศเจ้าภาพ (นิวแคลิโดเนีย)
โปรดรัก

โปรดรัก (โปร-ดรัก) (อังกฤษ: prodrug) เป็นสารประกอบเคมีในลักษณะยาแก่คนไข้ โดยจะไม่ออกฤทธิ์ในการรักษาจนกระทั่งถูกเมตาโบไลซ์ในร่างผู้ป่วยก่อน จึงจะมีฤทธิ์ทางยา
เหตุผลที่ต้องมีโปรดรัก

เหตุผลที่ต้องมี โปรดรัก ก็เพื่อให้กระบวนการรับยาและดูดซึมเข้าสู่กระแสเลือดหรือ ADME มีประสิทธิภาพสูงสุดโดยทั่วไป โปรดรัก จะถูกทำขึ้นเพื่อปรับปรุง ไบโออไวลาบิลิตี (bioavailability) ของการรับยาโดยการรับประทานการดูดซึมที่ไม่ดีจากทางเดินอาหาร เป็นปัจจัยจำกัดในการรับยาเนื่องจากว่าเป็นคุณสมสมบัติทางเคมีของยาเอง
เหตุผลในการออกแบบยา ความรู้เกี่ยวกับคุณสมบัติทางเคมีเพื่อปรับปรุงการดูดซึม และเส้นทางการเผาผลาญ (metabolic pathways) หลักในร่างกายเพื่อการปรับแต่งโครงสร้างทางเคมีอันจะทำให้ไบโออะไวลาบิลิตี ดีขึ้น
ตัวอย่างโปรดรัก

เฮโรอีน เปลี่ยนโดย เอ็นไซม์เอสเตอเรส เป็นสารออกฤทธิ์ชื่อ มอร์ฟีน
Enalapril เปลี่ยนโดย เอ็นไซม์เอสเตอเรส(esterase) เป็นสารออกฤทธิ์ชื่อ enalaprilat
วาลาไซโคลเวียร์ เปลี่ยนโดย เอ็นไซม์เอสเตอเรส เป็นสารออกฤทธิ์ชื่อ อะไซโคลเวียร์
ลีโวโดปา เปลี่ยนโดย เอ็นไซม์ DOPA decarboxylase เป็นสารออกฤทธิ์ชื่อ โดพามีน
Psilocybin ถูกฟอสฟอริเลต เป็นสารออกฤทธิ์ชื่อ psilocin
พ่อขุนรามคำแหงมหาราช

| พ่อขุนรามคำแหงมหาราช |
| --- | --- |
พระบาทกมรเตงอัญศรีรามราช
พระบรมราชานุสาวรีย์พ่อขุนรามคำแหงมหาราช ที่อุทยานประวัติศาสตร์สุโขทัย จังหวัดสุโขทัย
พระมหากษัตริย์สุโขทัย
ครองราชย์: พ.ศ. 1822 - พ.ศ. 1841 (19 ปี)
ก่อนหน้า: พ่อขุนบานเมือง
ถัดไป: พระยาเลอไทย

พระราชสมภพ: พ.ศ. 1782 อาณาจักรสุโขทัย
สวรรคต: พ.ศ. 1841 (59 พรรษา) อาณาจักรสุโขทัย
พระราชบุตร: พระยาเลอไทย พญาไสสงคราม แม่นางเทพสุดาสร้อยดาว
ราชวงศ์: พระร่วง
พระราชบิดา: พ่อขุนศรีอินทราทิตย์
พระราชมารดา: นางเสือง
ศาสนา: พุทธ
พ่อขุนรามคำแหงมหาราช หรือพระนามเต็ม พระบาทกมรเตงอัญศรีรามราช (พ.ศ. 1782 – พ.ศ. 1841) เป็นพระมหากษัตริย์องค์ที่ 3 แห่งราชวงศ์พระร่วง ปกครองอาณาจักรสุโขทัย ตั้งแต่ปี 1822 ถึง 1841 นับเป็นยุคที่รุ่งเรืองที่สุด
พระองค์ได้รับการยกย่องในการประดิษฐ์อักษรไทยและสถาปนาพระพุทธศาสนานิกายเถรวาทให้เป็นศาสนาประจำชาติอย่างมั่นคง
พระราชประวัติ > พระประสูติกาล

พ่อขุนรามคำแหงมหาราชเสด็จพระราชสมภพเมื่อ พ.ศ. 1782 เป็นพระราชโอรสพระองค์ที่ 3 ของพ่อขุนศรีอินทราทิตย์กับนางเสือง โดยพระองค์มีพระเชษฐา 2 พระองค์และพระขนิษฐา 2 พระองค์ พระเชษฐาพระองค์แรกสิ้นพระชนม์ตั้งแต่พ่อขุนรามคำแหงยังทรงพระเยาว์ พระเชษฐาพระองค์ที่สองทรงพระนามตามศิลาจารึกว่า "พระยาบานเมือง" ซึ่งได้เสวยราชสมบัติต่อจากพระบรมชนกนาถ และเมื่อพ่อขุนบานเมืองได้เสด็จสวรรคตแล้ว พ่อขุนรามคำแหงจึงเสวยราชสมบัติต่อมา
ตามพงศาวดารโยนก พ่อขุนรามคำแหงมหาราชแห่งกรุงสุโขทัย พญามังรายแห่งล้านนา และพญางำเมืองแห่งพะเยา เป็นศิษย์ร่วมพระอาจารย์เดียวกัน ณ สำนักพระสุกทันตฤๅษี ที่เมืองละโว้ จึงน่าจะมีอายุรุ่นราวคราวเดียวกัน โดยพญามังรายประสูติเมื่อ พ.ศ. 1782 พ่อขุนรามคำแหงก็น่าจะประสูติในปีใกล้เคียงกันนี้
เมื่อพ่อขุนรามคำแหงมหาราชมีพระชนมายุ 19 พรรษา ได้ทรงทำยุทธหัตถีมีชัยต่อขุนสามชน เจ้าเมืองฉอด (อยู่ในบริเวณแม่สอดใกล้จังหวัดตาก แต่อาจจะอยู่ในเขตประเทศพม่าในปัจจุบัน) พระบรมชนกนาถจึงทรงขนานพระนามว่า "พระรามคำแหง" ซึ่งแปลว่า "พระรามผู้กล้าหาญ" ภายหลังเมื่อพระบรมชนกนาถได้เสด็จสวรรคต และพ่อขุนบานเมือง พระเชษฐาธิราช ได้เสวยราชสมบัติต่อมา พ่อขุนรามคำแหงจึงได้ไปเป็นเจ้าเมืองครองเมืองศรีสัชนาลัย
พระราชประวัติ > การเสวยราชย์

|  พระมหากษัตริย์ราชวงศ์พระร่วง |
| --- | --- |
: พ่อขุนศรีอินทราทิตย์
: พ่อขุนบานเมือง
: พ่อขุนรามคำแหงมหาราช
: พระยาเลอไทย
: พระยางั่วนำถุม
: พระมหาธรรมราชาที่ 1
: พระมหาธรรมราชาที่ 2
: พระมหาธรรมราชาที่ 3
: พระมหาธรรมราชาที่ 4
ด ค ก
นายตรี อมาตยกุล ได้เสนอว่า พ่อขุนรามคำแหงมหาราชน่าจะเสวยราชย์ พ.ศ. 1820 เพราะเป็นปีที่ทรงปลูกต้นตาลที่สุโขทัย
ศาสตราจารย์ประเสริฐ ณ นคร ราชบัณฑิต จึงได้หาหลักฐานมาประกอบพบว่า กษัตริย์ไทยอาหมถือประเพณีทรงปลูกต้นไทรตอนขึ้นเสวยราชย์อย่างน้อยเจ็ดรัชกาลด้วยกัน ทั้งนี้ เพื่อสร้างโชคชัยว่ารัชกาลจะอยู่ยืนยงเหมือนต้นไทร อนึ่ง ต้นตาลและต้นไทรเป็นไม้ศักดิ์สิทธิ์ของลังกา
พระนาม

ราชบัณฑิตยสถานสันนิษฐานว่า พระนามเดิมของพระองค์คือ เจ้าราม เพราะปรากฏพระนามเมื่อเสวยราชย์แล้วว่า "พ่อขุนรามราช" อนึ่ง สมัยนั้นนิยมนำชื่อปู่มาตั้งเป็นชื่อหลาน ซึ่งตามพระราชนัดดาของพระองค์มีพระนามว่า "พระยาพระราม" และในชั้นพระราชนัดดาของพระราชนัดดา ในเหตุการณ์การแย่งชิงราชสมบัติกรุงศรีอยุธยา พ.ศ. 1962 ตามพระราชพงศาวดารกรุงเก่า ฉบับหลวงประเสริฐอักษรนิติ์  ปรากฏเจ้าเมืองพระนามว่า "พระยาบาลเมือง" และ "พระยาราม"
รายพระนามพ่อขุนรามคำแหง ดังนี้
พ่อขุนรามคำแหง
พ่อขุนรามราช
พระบาทกัมรเตงอัญศรีรามราช
พระยารามราช
โรจนราช
พระร่วง หรือ พระร่วงเจ้า (พระนามนี้ใช้เรียกกษัตริย์ราชวงศ์สุโขทัยทุกพระองค์)
พระราชกรณียกิจ

รัชสมัยของพ่อขุนรามคำแหงมหาราชเป็นยุคที่กรุงสุโขทัยเฟื่องฟูและเจริญขึ้นกว่าเดิมเป็นอันมาก ระบบการปกครองภายในก่อให้เกิดความสงบเรียบร้อยอย่างมีประสิทธิภาพ มีการติดต่อสัมพันธ์กับต่างประเทศทั้งในด้านเศรษฐกิจและการเมือง ประชาชนอยู่ดีกินดี สภาพบ้านเมืองก้าวหน้าทั้งทางเกษตร การชลประทาน การอุตสาหกรรม และการศาสนา อาณาเขตของกรุงสุโขทัยได้ขยายออกไปกว้างใหญ่ไพศาล
พระราชกรณียกิจ > การเมืองการปกครอง

เมื่อพ่อขุนศรีอินทราทิตย์ทรงขจัดอิทธิพลของเขมรออกไปจากกรุงสุโขทัยได้ในปลายพุทธศตวรรษที่ 18 การปกครองของกษัตริย์สุโขทัยได้ใช้ระบบปิตุราชาธิปไตยหรือ "พ่อปกครองลูก" ดังข้อความในศิลาจารึกพ่อขุนรามคำแหงว่า
คำพูด"....เมื่อชั่วพ่อกู กูบำเรอแก่พ่อกู กูได้ตัวเนื้อตัวปลา กูเอามาแก่พ่อกู กูได้หมากส้มหมากหวาน อันใดกินอร่อยดี กูเอามาแก่พ่อกู กูไปตีหนังวังช้างได้ กูเอามาแก่พ่อกู กูไปท่อบ้านท่อเมือง ได้ช้างได้งวง ได้ปั่วได้นาง ได้เงือนได้ทอง กูเอามาเวนแก่พ่อกู.."
ข้อความดังกล่าวแสดงการนับถือบิดามารดา และถือว่าความผูกพันในครอบครัวเป็นเรื่องสำคัญ ครอบครัวทั้งหลายรวมกันเข้าเป็นเมืองหรือรัฐ มีเจ้าเมืองหรือพระมหากษัตริย์เป็นหัวหน้าครอบครัว
ปรากฏข้อความในศิลาจารึกพ่อขุนรามคำแหงว่าพ่อขุนรามคำแหงมหาราชทรงใช้พระราชอำนาจในการยุติธรรมและนิติบัญญัติไว้ดังต่อไปนี้
1) ราษฎรสามารถค้าขายได้โดยเสรี เจ้าเมืองไม่เรียกเก็บจังกอบหรือภาษีผ่านทาง
2) ผู้ใดล้มตายลง ทรัพย์มรดกก็ตกแก่บุตร
3) หากผู้ใดไม่ได้รับความเป็นธรรมในกรณีพิพาท ก็มีสิทธิไปสั่นกระดิ่งที่แขวนไว้หน้าประตูวังเพื่อถวายฎีกาต่อพระมหากษัตริย์ได้ พระองค์ก็จะทรงตัดสินด้วยพระองค์เอง
นอกจากนี้ พ่อขุนรามคำแหงมหาราชยังทรงใช้พุทธศาสนาเป็นเครื่องช่วยในการปกครอง โดยได้ทรงสร้าง "พระแท่นมนังคศิลาบาตร" ขึ้นไว้กลางดงตาล เพื่อให้พระเถรานุเถระแสดงพระธรรมเทศนาแก่ประชาชนในวันพระ ส่วนวันธรรมดาพระองค์จะเสด็จประทับเป็นประธานให้เจ้านายและข้าราชการปรึกษาราชการร่วมกัน
พระราชกรณียกิจ > เศรษฐกิจและการค้า

โปรดให้สร้างทำนบกักน้ำที่เรียกว่า “สรีดภงส์” เพื่อนำน้ำไปใช้ในตัวเมืองสุโขทัยและบริเวณใกล้เคียง โดยอาศัยแนวคันดินที่เรียกว่า “เขื่อนพระร่วง” ทำให้มีน้ำสำหรับใช้ในการเพาะปลูกและอุปโภคบริโภคในยาม ที่บ้านเมืองขาดแคลนน้ำ
ทรงส่งเสริมการค้าขายอย่างเสรีภายในราชอาณาจักรด้วยการไม่เก็บภาษีผ่านด่านหรือ “จกอบ” (จังกอบ) จากบรรดาพ่อค้าที่เข้ามาค้าขายในกรุงสุโขทัย ดังคำจารึกบนศิลาจารึกว่า "เจ้าเมือง บ่เอาจกอบในไพร่ลู่ทาง" นอกจากนี้ยังมีหลักฐานที่ปรากฏว่า พ่อขุนรามคำแหงมหาราชทรงส่งเสริมให้ชาวสุโขทัยนิยมการค้าขายนั้น ปรากฏตามศิลาจารึกตอนหนึ่งว่า "เพื่อนจูงวัวไปค้า ขี่ม้าไปขาย ใครจะใคร่ค้าช้างค้า ใครจักใคร่ค้าม้าค้า ใครจักใคร่ค้าเงือนค้าทองค้า" อันเป็นการแสดงให้เห็นว่า ทรงเปิดเสรีทุกประการในการค้าขายทำให้การค้าขายขยายออกไปอย่างกว้างขวางจนปรากฏแหล่งการค้าสำคัญในสุโขทัยได้แก่ "ตลาดปสาน" จากศิลาจารึกกล่าวว่า "เบื้องตีนนอนเมืองสุโขทัย มีตลาดปสาน"
ในด้านเศรษฐกิจระหว่างประเทศ พ่อขุนรามคำแหงมหาราชทรงเจริญสัมพันธไมตรีกับมหาอำนาจอย่าง "จีน" โดยนอกจากการเพิ่มพูนสัมพันธไมตรีตามปกติแล้ว ยังโปรดให้นำช่างจากชาวจีนมาเพื่อก่อตั้งโรงงานตั้งเตาทำถ้วยชามทั้งเพื่อใช้ในประเทศ และสามารถส่งออกไปยังประเทศใกล้เคียงได้ด้วย ถ้วยชามที่ผลิตในยุคนี้เรียกว่า "ชามสังคโลก"
พระราชกรณียกิจ > ศาสนาและวัฒนธรรม

ทรงคิดประดิษฐ์อักษรไทยขึ้นใช้แทนตัวอักษรขอมที่เคยใช้กันมาแต่เดิม เมื่อ พ.ศ. 1826 เรียกว่า “ลายสือไทย” และได้มีการพัฒนาการมาเป็นลำดับจนถึงอักษรไทยในยุคปัจจุบัน ทำให้คนไทยมีอักษรไทยใช้มาจนถึงทุกวันนี้
โปรดให้จารึกเรื่องราวบางส่วนที่เกิดในสมัยของพระองค์ โดยปรากฏอยู่ในศิลาจารึกสุโขทัยหลักที่ 1 ทำให้คนไทยยุคหลังได้ทราบ และนักประวัติศาสตร์ได้ใช้ศิลาจารึกดังกล่าวเป็นข้อมูลหลักฐานในการศึกษาค้นคว้าเรื่องราวประวัติศาสตร์สุโขทัย
ทรงรับเอาพระพุทธศาสนา นิกายเถรวาท ลัทธิลังกาวงศ์ จากลังกา ผ่านเมืองนครศรีธรรมราช มาประดิษฐานที่เมืองสุโขทัย ทำให้พระพุทธศาสนาวางรากฐานมั่นคงในอาณาจักรสุโขทัย และเผยแผ่ไปยังหัวเมืองต่าง ๆ ในราชอาณาจักรสุโขทัย จนกระทั่งได้กลายเป็นศาสนาประจำชาติไทยมาจนถึงทุกวันนี้
เมื่อพระพุทธศาสนาได้มาตั้งมั่นที่นครศรีธรรมราช พ่อขุนรามคำแหงมหาราชทรงเลื่อมใสศรัทธาในพระพุทธศาสนาจึงให้นิมนต์พระเถระชั้นผู้ใหญ่จากเมืองนครศรีธรรมราชไปตั้งเผยแผ่พระพุทธศาสนาที่กรุงสุโขทัยด้วย และนับเป็นการเริ่มการเจริญสัมพันธไมตรีกับลังกา อีกทั้งทรงได้สดับกิตติศัพท์ของ "พระพุทธสิหิงค์" ซึ่งเป็นพระพุทธรูปที่เจ้าราชวงศ์ลังกาสร้างขึ้นด้วยพระพุทธลักษณะที่งดงาม และมีความศักดิ์สิทธิ์ จึงทรงให้พระยานครศรีธรรมราช เจ้าประเทศราชแต่งสาส์นให้ทูตถือไปยังลังกา เพื่อขอเป็นไมตรีและขอพระราชทานพระพุทธสิหิงค์มาเพื่อเป็นพระคู่บ้านคู่เมืองไทยสืบไป
พระราชกรณียกิจ > อาณาเขต

พ่อขุนรามคำแหงมหาราชได้ทรงขยายอาณาเขตออกไปอย่างกว้างขวางไพศาล คือ
ทิศตะวันออก ทรงปราบได้เมืองสรหลวงสองแคว (พิษณุโลก), ลุมบาจาย, สะค้า (สองเมืองหลังนี้อาจอยู่แถวลุ่มแม่น้ำน่านหรือแควป่าสักก็ได้), ข้ามฝั่งแม่น้ำโขงไปถึงเวียงจันทน์และเวียงคำในประเทศลาว
ทิศใต้ ทรงปราบได้คนที (บ้านโคน จังหวัดกำแพงเพชร), พระบาง (นครสวรรค์), แพรก (ชัยนาท), สุพรรณภูมิ, ราชบุรี, เพชรบุรี, และนครศรีธรรมราช โดยมีฝั่งทะเลสมุทร (มหาสมุทร) เป็นเขตแดนไทย
ทิศตะวันตก ทรงปราบได้เมืองฉอด,มีสมุทรเป็นเขตแดนไทย
ทิศเหนือ ทรงปราบได้เมืองแพร่, เมืองน่าน, เมืองพลัว (อำเภอปัว น่าน), ข้ามฝั่งโขงไปถึงเมืองชวา (หลวงพระบาง) เป็นเขตแดนไทย